ຈີນມອບເງິນຊ່ອຍເຫລືອ ຜູ້ປະສົບໄພທໍາມະຊາດ ທີ່ ສປປ ລາວ
ຈີນໃຫ້ເງິນຊ່ອຍເຫລືອ 3 ໝື່ນໂດລາ ແກ່ ຜູ້ປະສົບໄພລົມພາຍຸ ແລະນໍ້າຖ້ວມທີ່ ສປປ ລາວ.
ຈີນໄດ້ບໍລິຈາກເງິນຊ່ອຍເຫລືອຈໍານວນ 30 ພັນໂດລາ ເພື່ອຊ່ອຍບັນເທົາທຸກພວກໄດ້ຮັບ ເຄາະຈາກລົມພາຍຸເຂດຮ້ອນຄັ້ງໃຫຍ່ສອງຫົວ ທີ່ພັດເຂົ້າຖະຫລົ່ມ ສປປ ລາວ ເມື່ອໄວໆ ມານີ້ ລົມພາຍຸຮາຍມາ ແລະລົມພາຍຸນົກເຕັນ ໄດ້ປະທະລາວໃນທ້າຍເດືອນມິຖຸນາ ແລະທ້າຍ ເດືອນກໍລະກົດຜ່ານມາ ພາໃຫ້ເກີດນໍ້າຖ້ວມຄັ້ງຮ້າຍແຮງທີ່ສຸດໃນຮອບຫລາຍທົດສະວັດ ຜ່ານມາ ນໍ້າຖ້ວມໄດ້ພັດເອົາບ້ານເຮືອນຈໍານວນຫລາຍຫລັງ ແລະເລົ້າເຂົ້າຫລາຍແຫ່ງໄປ ແລະສ້າງຄວາມເສຍຫາຍຢ່າງໜັກໃຫ້ແກ່ໄຮ່ນາຮົ້ວສວນຫລາຍພັນເຮັກຕາ ທ່ານນາງ Bu Jiangguo ເອກອັກຄະລັດຖະທູດຈີນປະຈໍາລາວໄດ້ມອບເງິນຊ່ອຍເຫລືອ ດັ່ງກ່າວໃນລະຫວ່າງພິທີທີ່ຈັດຂຶ້ນໃນວັນສຸກຜ່ານມາ ຢູ່ກະຊວງການຕ່າງປະເທດທີ່ນະຄອນ ຫລວງວຽງຈັນ ຊຶ່ງທ່ານນາງໄດ້ກ່າວວ່າ ທ່ານນາງມີຄວາມໝັ້ນໃຈວ່າ ປະຊາຊົນລາວຈະ ຜ່ານພົ້ນໄພພິບັດເຫລົ່ານີ້ໄປໄດ້ ແລະສ້າງສາບ້ານເຮືອນແລະຊີວິດການເປັນຢູ່ຂອງເຂົາເຈົ້າ ຄືນໄດ້ ຮັບມອບເອົາຂອງຂວັນຊ່ວຍເຫລືອທີ່ວ່ານີ້ ແມ່ນທ່ານນາງສຸນທອນ ໄຊຍະຈັກ ຮອງລັດຖະ ມົນຕີການຕ່າງປະເທດລາວ ທີ່ໄດ້ກ່າວວ່າ ເງິນບໍລິຈາກນີ້ແມ່ນສະທ້ອນເຖິງສາຍພົວພັນອັນ ແໜ້ນແຟ້ນເລິກເຊິ່ງລະຫວ່າງສອງປະເທດ ລົມພາຍຸສອງຫົວນັ້ນໄດ້ເອົາຊີວິດຜູ້ຄົນໄປ 27 ຄົນແລະສ້າງຄວາມເສຍຫາຍ ເປັນມູນຄ່າປະ ມານ 30 ລ້ານໂດລາ